**Мектеп жанындағы «Күншуақ» лагерінің есебі**

    Ақмырза орта мектеп жанындағы орналасқан «Күншуақ» лагердің І аусымы 01.06.17 -17.06.17 ж. аралығында жұмыс жүргізді. Лагердің І аусымында бастауыш сынып оқушыларының 15 бала қамтылды. Оның ішінде 15 бала (тегін) ақысыз тамақ ішті. Мектеп жанынан ашылған лагерьдің әр күнін тиімді өткізуге тырыстық. 1 маусым күні «Бақытты балалық шақ» тақырыбында іс- шаралар ұйымдастырылып, лагердің ашылуына арналған салтанатты сап жиыны өткізіліп, «Халықаралық Балаларды қорғау күні» мерекесіне  арналған іс- шараларды тамашалауға «Балалар мерекесі» атты көңілді ойындар ойналып, би билеп, ән айтылды. Онда «Әр заттың өз орны бар», «Музыкалық көңілді ойындар» түрлі массалық билер, ертегі кейіпкерлерінің қызықты қойылымдары өтті. Мереке соңында балаларға тәтті сыйлықтар таратылды.Таза ауада түрлі қызықты ойындар балалардың қызығушылықтарын арттыра түсті . Күнделікті таңғы жаттығу флэшмоб музыкалармен билеуден басталып отырылды..Балаларға таңғы жаттығудан көрі таңғы жақсы ән мен би көңілдерін көтеріп отырды. Қауіпсіздік ережесімен таныстырып, «бағдаршам ойынын ойнатып, балалардың қауіпсіздік туралы білімдерін нығайттым. Лагердің ережесімен таныстырып, топтың атын, топтың әнін үйреттім «Менің отбасым » сурет сайысында әр оқушы өз отбасы жайлы пікірлерін айтты. «Бақытты отбасым» бармақтарына өз отбасының адамдарын салып, саусақтарына киді. Бұл жерде өз отбасын қалай жақсы көретінін салған суреттің бояуларынан ажыраттым. «Рәміздерім мақтанышым» рәміздер күнінде тақпақтар айтып, « нені білгім келеді ?» сауалнама алдым. Елбасы туралы көп мәлімет айттым. «Табиғат менің өз үйім» табиғат аясында серуенге шығып, балаларға қызықты ойындар ойнаттым. Табиғаттың әсем көрікті жерлерін тамашалады. «Ән көңілдің ажары» ән, би байқауында балаларды 3топқа бөліп,сайыстар өткіздім. Балалар қызығушылық танытып, өз өнерлерін көрсете білді. Оригами қолөнер шеберлер күнінде балалар қағазбен жұмыстар жүргізіп, Өз өнерлерін айқын көрсете білді. «Білгірлер» сайысында топқа бөліп, сұрақар қойдым. Әр топ берілген тапсырманы қызығушылықпен орындады. «Менің бақытты балалық шағым» асфальтқа тудың суретін салып, туға қолдарын қойып,өз отанын шын жүректен жақсы көретінін білдірді.Күнделікті таза ауадағы ойындар балаларға өте қызықты болды. 17 маусым Лагердің қоштасу күніне арналған «Қош бол, сүйікті лагерім!» салтанатты жиынын өткіздік. Балалар ән айтып, би билеп, көрініс көрсетіп , өз өнерлерін айқын көрсетіп, лагерді қимай қоштасты.

 *Нәтижесінде:*Жазғы мектеп жанындағы «Күншуақ» лагерінің жұмыс барысы жоспар бойынша өтіліп, өз деңгейіне жетті. Сурет, қолөнер, мақал-мәтелдер, би жарысында балалардың шығармашылығы ұйымдастырылды.- Ұлттық ойындар, логикалық және спорттық ойын түрлері арқылы балалардың қызығушылығы артты.

 *2016-2017 оқу жылындағы жазғы мектеп жанындағы лагерге ұсыныс:* Әр бір топтағы балалар ойнайтын ойыншықтар мен құрастырмалы ойыншықтар көбірек болса екен деген ойдамын.

**Лагерь басшысы:  Кусниденова А.К.**